CELEX: 32008L0125
Language: lt
Date: 1229644800000
Title: 2008 m. gruodžio 19 d. Komisijos direktyva 2008/125/EB, iš dalies keičianti Tarybos direktyvą 91/414/EEB, į ją kaip veikliąsias medžiagas įtraukiant aliuminio fosfidą, kalcio fosfidą, magnio fosfidą, cimoksanilą, dodemorfą, 2,5-dichlorbenzenkarboksirūgšties metilesterį, metamitroną, sulkotrioną, tebukonazolą ir triadimenolį (Tekstas svarbus EEE)

20.12.2008   
            
            
               LT
            
            
               Europos Sąjungos oficialusis leidinys
            
            
               L 344/78
            
         
      KOMISIJOS DIREKTYVA 2008/125/EB
   2008 m. gruodžio 19 d.
   iš dalies keičianti Tarybos direktyvą 91/414/EEB, į ją kaip veikliąsias medžiagas įtraukiant aliuminio fosfidą, kalcio fosfidą, magnio fosfidą, cimoksanilą, dodemorfą, 2,5-dichlorbenzenkarboksirūgšties metilesterį, metamitroną, sulkotrioną, tebukonazolą ir triadimenolį
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:
   
               (1)
            
            
               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos Direktyvos 91/414/EEB 8 straipsnio 2 dalyje nurodytos išsamios darbų programos trečiojo etapo įgyvendinimo taisyklės ir nustatytas veikliųjų medžiagų, kurias reikia įvertinti dėl to, ar jas įtraukti į Direktyvos 91/414/EEB I priedą, sąrašas. Tame sąraše yra aliuminio fosfidas, kalcio fosfidas, magnio fosfidas, cimoksanilas, dodemorfas, 2,5-dichlorbenzenkarboksirūgšties metilesteris, metamitronas, sulkotrionas, tebukonazolas ir triadimenolis.
            
         
               (2)
            
            
               Šių veikliųjų medžiagų poveikis žmonių sveikatai ir aplinkai pranešėjų pasiūlytomis paskirtimis buvo įvertintas pagal reglamentuose (EB) Nr. 451/2000 ir (EB) Nr. 1490/2002 išdėstytas nuostatas. Be to, šiais reglamentais skiriamos ataskaitas rengiančios valstybės narės, kurios pagal Reglamento (EB) Nr. 1490/2002 10 straipsnio 1 dalies nuostatas Europos maisto saugos tarnybai (toliau – EMST) privalo pateikti atitinkamas vertinimo ataskaitas ir rekomendacijas. Vokietija buvo paskirta ataskaitas apie aliuminio fosfidą, kalcio fosfidą, magnio fosfidą, 2,5-dichlorbenzenkarboksirūgšties metilesterį ir sulkotrioną rengiančia valstybe nare, o visa atitinkama informacija apie aliuminio fosfidą, kalcio fosfidą, magnio fosfidą ir 2,5-dichlorbenzenkarboksirūgšties metilesterį buvo pateikta 2007 m. birželio 19 d. ir apie sulkotrioną – 2006 m. rugpjūčio 9 d. Jungtinė Karalystė buvo paskirta ataskaitas apie metamitroną ir triadimenolį rengiančia valstybe nare, o visa atitinkama informacija buvo pateikta atitinkamai 2007 m. rugpjūčio 22 d. ir 2006 m. gegužės 29 d. Austrija buvo paskirta ataskaitą apie cimoksanilą rengiančia valstybe nare, o visa atitinkama informacija buvo pateikta 2007 m. birželio 15 d. Nyderlandai buvo paskirti ataskaitą apie dodemorfą rengiančia valstybe nare, o visa atitinkama informacija buvo pateikta 2007 m. vasario 9 d. Danija paskirta ataskaitą apie tebukonazolą rengiančia valstybe nare, o visa atitinkama informacija buvo pateikta 2007 m. kovo 5 d.
            
         
               (3)
            
            
               Šias vertinimo ataskaitas valstybės narės peržiūrėjo kartu su EMST ir 2008 m. rugsėjo 29 d. pateikė Komisijai kaip EMST mokslines aliuminio fosfido, kalcio fosfido, metamitrono, 2008 m. rugsėjo 30 d. – magnio fosfido, 2008 m. rugsėjo 17 d. – cimoksanilo, dodemorfo, 2008 m. rugsėjo 26 d. – 2,5-dichlorbenzenkarboksirūgšties metilesterio, 2008 m. liepos 31 d. – sulkotriono, o 2008 m. rugsėjo 25 d. – tebukonazolo ir triadimenolio ataskaitas (4). Šias ataskaitas valstybės narės ir Komisija apsvarstė Maisto grandinės ir gyvūnų sveikatos nuolatiniame komitete ir 2008 m. spalio 28 d. parengė kaip Komisijos aliuminio fosfido, kalcio fosfido, magnio fosfido, cimoksanilo, dodemorfo, 2,5-dichlorbenzenkarboksirūgšties metilesterio, metamitrono, sulkotriono, tebukonazolo ir triadimenolio peržiūros ataskaitas.
            
         
               (4)
            
            
               Po įvairių tyrimų nustatyta, kad augalų apsaugos produktai, kurių sudėtyje yra aliuminio fosfido, kalcio fosfido, magnio fosfido, cimoksanilo, dodemorfo, 2,5-dichlorbenzenkarboksirūgšties metilesterio, metamitrono, sulkotriono, tebukonazolo ir triadimenolio gali būti laikomi iš esmės atitinkančiais reikalavimus, nustatytus Direktyvos 91/414/EEB 5 straipsnio 1 dalies a ir b punktuose, visų pirma dėl naudojimo paskirčių, kurios buvo išnagrinėtos ir išsamiai aptartos Komisijos peržiūros ataskaitose. Todėl šias veikliąsias medžiagas tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šių veikliųjų medžiagų, visose valstybėse narėse būtų registruojami vadovaujantis tos direktyvos nuostatomis.
            
         
               (5)
            
            
               Nepažeidžiant tos išvados, reikėtų gauti papildomos informacijos tam tikrais konkrečiais klausimais. Direktyvos 91/414/EEB 6 straipsnio 1 dalyje numatyta, kad medžiaga įtraukiama į I priedą įvykdžius tam tikrus reikalavimus. Todėl tikslinga reikalauti, kad ataskaitą apie metamitroną rengianti valstybė narė pateiktų daugiau informacijos dėl dirvožemio metabolito M3 poveikio požeminiam vandeniui, medžiagos liekanoms sėjomainos būdu auginamose kultūrose, dėl ilgalaikio pavojaus vabzdžiaėdžiams paukščiams ir dėl ypatingo pavojaus paukščiams ir žinduoliams, kuriems gali pakenkti laukuose geriamas vanduo. Be to, tikslinga reikalauti, kad ataskaitą apie sulkotrioną rengianti valstybė narė pateiktų daugiau informacijos dėl cikloheksadiono dalies skilimo dirvožemyje ir vandenyje ir ilgalaikio pavojaus vabzdžiaėdžiams paukščiams. Be to, yra tikslinga reikalauti toliau tirti tebukonazolą siekiant patvirtinti jo keliamo pavojaus paukščiams ir žinduoliams įvertinimą, o ataskaitą rengianti valstybė narė turėtų pateikti šią informaciją. Taip pat tikslinga reikalauti toliau tirti tebukonazolą ir triadimenolį dėl galimų endokrininę sistemą pažeidžiančių savybių, kai įsigalios Ekonominio bendradarbiavimo ir plėtros organizacijos (toliau – EBPO) endokrininės sistemos pažeidimų tyrimų gairės arba Bendrijos suderintos tyrimų gairės. Galiausiai, tikslinga reikalauti toliau tirti triadimenolį siekiant patvirtinti jo cheminę specifikaciją ir ilgalaikį pavojų paukščiams ir žinduoliams, o ataskaitą rengianti valstybė narė turėtų pateikti šią informaciją.
            
         
               (6)
            
            
               Prieš įtraukiant veikliąją medžiagą į I priedą, turėtų būti skiriamas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių naujų reikalavimų.
            
         
               (7)
            
            
               Nepažeidžiant Direktyvoje 91/414/EEB apibrėžtų įpareigojimų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų, persvarstytų galiojančias augalų apsaugos produktų, kurių sudėtyje yra aliuminio fosfido, kalcio fosfido, magnio fosfido, cimoksanilo, dodemorfo, 2,5-dichlorbenzenkarboksirūgšties metilesterio, metamitrono, sulkotriono, tebukonazolo ir triadimenolio, registracijas. Valstybės narės atitinkamai turėtų iš dalies keisti, pakeisti arba panaikinti galiojančias registracijas pagal Direktyvos 91/414/EEB nuostatas. Nukrypstant nuo pirmiau minėto termino, reikėtų suteikti ilgesnį laikotarpį, per kurį, laikantis Direktyvoje 91/414/EEB nustatytų vienodų principų, dėl kiekvienos numatytos naudojimo paskirties būtų pateikti ir įvertinti III priede nurodyti visi kiekvieno augalų apsaugos produkto dokumentų rinkiniai.
            
         
               (8)
            
            
               Ankstesnė patirtis, įgyta į Direktyvos 91/414/EEB I priedą įtraukus veikliąsias medžiagas, įvertintas remiantis Reglamento (EEB) Nr. 3600/92 nuostatomis, rodo, kad gali kilti sunkumų išaiškinant galiojančių registracijų turėtojų pareigas, susijusias su galimybe naudotis duomenimis. Todėl siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, aiškiau apibrėžus esamas pareigas valstybėms narėms arba registracijų turėtojams, naujų įsipareigojimų, palyginti su iki šiol priimtomis, I priedą iš dalies keičiančiomis direktyvomis, neatsirastų.
            
         
               (9)
            
            
               Todėl Direktyvą 91/414/EEB reikėtų atitinkamai iš dalies pakeisti.
            
         
               (10)
            
            
               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip iki 2010 m. vasario 28 d. priima ir paskelbia įstatymus bei kitus teisės aktus, kurie įsigalioję įgyvendina šią direktyvą. Jos nedelsdamos pateikia Komisijai tų nuostatų tekstą bei tų nuostatų ir šios direktyvos atitikmenų lentelę.
   Tas nuostatas jos taiko nuo 2010 m. kovo 1 d.
   Priimdamos šias nuostatas valstybės narės daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos pateikimo tvarką.
   3 straipsnis
   1.   Vadovaudamosi Direktyva 91/414/EEB valstybės narės, jei būtina, iki 2010 m. vasario 28 d. iš dalies keičia arba panaikina galiojančias augalų apsaugos produktų, kurių sudėtyje yra veikliųjų medžiagų aliuminio fosfido, kalcio fosfido, magnio fosfido, cimoksanilo, dodemorfo, 2,5-dichlorbenzenkarboksirūgšties metilesterio, metamitrono, sulkotriono, tebukonazolo ir triadimenolio, registracijas.
   Iki tos dienos jos pirmiausia tikrina, ar laikomasi tos direktyvos I priede nurodytų reikalavimų, susijusių su aliuminio fosfidu, kalcio fosfidu, magnio fosfidu, cimoksanilu, dodemorfu, 2,5-dichlorbenzenkarboksirūgšties metilesteriu, metamitronu, sulkotrionu, tebukonazolu ir triadimenoliu, išskyrus įrašo apie tą veikliąją medžiagą B dalyje apibrėžtus reikalavimus, ir ar registracijos savininkas turi visų dokumentų rinkinį, atitinkantį tos direktyvos II priedo reikalavimus, pagal tos direktyvos 13 straipsnyje išdėstytas sąlygas, arba gali juo naudotis.
   2.   Nukrypdamos nuo 1 dalies nuostatų, kiekvieną registruotą augalų apsaugos produktą, kurio sudėtyje aliuminio fosfidas, kalcio fosfidas, magnio fosfidas, cimoksanilas, dodemorfas, 2,5-dichlorbenzenkarboksirūgšties metilesteris, metamitronas, sulkotrionas, tebukonazolas ir triadimenolis yra vienintelė veiklioji medžiaga, arba viena iš keleto veikliųjų medžiagų, kurios visos įtrauktos į Direktyvos 91/414/EEB I priedą ne vėliau kaip iki 2009 m. rugpjūčio 31 d., valstybės narės iš naujo įvertina pagal Direktyvos 91/414/EEB VI priede numatytus vienodus principus, vadovaudamosi tos direktyvos III priedo nuostatas atitinkančiu dokumentų rinkiniu ir atsižvelgdamos į jos I priedo įrašo B dalyje apibrėžtus reikalavimus, atitinkamai susijusius su aliuminio fosfidu, kalcio fosfidu, magnio fosfidu, cimoksanilu, dodemorfu, 2,5-dichlorbenzenkarboksirūgšties metilesteriu, metamitronu, sulkotrionu, tebukonazolu ir triadimenoliu. Remdamosi tuo įvertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Tai nustačiusios valstybės narės:
   
               a)
            
            
               jei būtina, iš dalies keičia arba panaikina produkto, kurio sudėtyje aliuminio fosfidas, kalcio fosfidas, magnio fosfidas, cimoksanilas, dodemorfas, 2,5-dichlorbenzenkarboksirūgšties metilesteris, metamitronas, sulkotrionas, tebukonazolas ir triadimenolis yra vienintelė veiklioji medžiaga, registraciją ne vėliau kaip iki 2014 m. vasario 28 d.; arba
            
         
               b)
            
            
               jei būtina, iš dalies keičia arba panaikina produkto, kurio sudėtyje aliuminio fosfidas, kalcio fosfidas, magnio fosfidas, cimoksanilas, dodemorfas, 2,5-dichlorbenzenkarboksirūgšties metilesteris, metamitronas, sulkotrionas, tebukonazolas ir triadimenolis yra viena iš kelių veikliųjų medžiagų, registraciją iki 2014 m. vasario 28 d. arba iki tokiam pakeitimui ar panaikinimui skirtos dienos, nustatytos atitinkama direktyva ar direktyvomis, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, atsižvelgdamos į tai, kuri data vėlesnė.
            
         4 straipsnis
   Ši direktyva įsigalioja 2009 m. rugsėjo 1 d.
   5 straipsnis
   Ši direktyva skirta valstybėms narėms.
   
      Priimta Briuselyje, 2008 m. gruodžio 19 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 230, 1991 8 19, p. 1.
   
      (2)  OL L 55, 2000 2 29, p. 25.
   
      (3)  OL L 224, 2002 8 21, p. 23.
   
      (4)  EMST mokslinė ataskaita (2008) 182, „Bendros veikliosios medžiagos pesticido aliuminio fosfido keliamos rizikos vertinimo tarpusavio peržiūros išvados“ (pateikta 2008 m. rugsėjo 29 d.).
   
   
      EMST mokslinė ataskaita (2008) 183, „Bendros veikliosios medžiagos pesticido kalcio fosfido keliamos rizikos vertinimo tarpusavio peržiūros išvados“ (pateikta 2008 m. rugsėjo 29 d.).
   
   
      EMST mokslinė ataskaita (2008) 190, „Bendros veikliosios medžiagos pesticido magnio fosfido keliamos rizikos vertinimo tarpusavio peržiūros išvados“ (pateikta 2008 m. rugsėjo 30 d.).
   
   
      EMST mokslinė ataskaita (2008) 167, „Bendros veikliosios medžiagos pesticido cimoksanilo keliamos rizikos vertinimo tarpusavio peržiūros išvados“ (pateikta 2008 m. rugsėjo 17 d.).
   
   
      EMST mokslinė ataskaita (2008) 170, „Bendros veikliosios medžiagos pesticido dodemorfo keliamos rizikos vertinimo tarpusavio peržiūros išvados“ (pateikta 2008 m. rugsėjo 17 d.).
   
   
      EMST mokslinė ataskaita (2008) 180, „Bendros veikliosios medžiagos pesticido 2,5-dichlorbenenkarboksirūgšties metilesterio keliamos rizikos vertinimo tarpusavio peržiūros išvados“ (pateikta 2008 m. rugsėjo 26 d.).
   
   
      EMST mokslinė ataskaita (2008) 185, „Bendros veikliosios medžiagos pesticido metamitrono keliamos rizikos vertinimo tarpusavio peržiūros išvados“ (pateikta 2008 m. rugsėjo 29 d.).
   
   
      EMST mokslinė ataskaita (2008) 122, „Bendros veikliosios medžiagos pesticido sulkotriono keliamos rizikos vertinimo tarpusavio peržiūros išvados“ (pateikta 2008 m. liepos 31 d.).
   
   
      EMST mokslinė ataskaita (2008) 176, „Bendros veikliosios medžiagos pesticido tebukonazolo keliamos rizikos vertinimo tarpusavio peržiūros išvados“ (pateikta 2008 m. rugsėjo 25 d.).
   
   
      EMST mokslinė ataskaita (2008) 177, „Bendros veikliosios medžiagos pesticido triadimenolio keliamos rizikos vertinimo tarpusavio peržiūros išvados“ (pateikta 2008 m. rugsėjo 25 d.).
   
   
      PRIEDAS
      Direktyvos 91/414/EEB I priedo lentelės pabaigoje įrašoma:
      
         
                     Nr.
                  
                  
                     Įprastas pavadinimas, identifikavimo numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Įsigalioja
                  
                  
                     Įrašymo termino pabaiga
                  
                  
                     Konkrečios nuostatos
                  
               
                     „266
                  
                  
                     Aliuminio fosfidas
                     CAS Nr. 20859-73-8
                     CIPAC Nr. 227
                  
                  
                     
                        Aliuminio fosfidase
                     
                  
                  
                     ≥ 830 g/kg
                  
                  
                     2009 m. rugsėjo 1 d.
                  
                  
                     2019 m. rugpjūčio 31 d.
                  
                  
                     A   DALIS
                     Leidžiama naudoti tik kaip insekticidą ir rodenticidą, kaip gatavus produktus, kurių sudėtyje yra aliuminio fosfido.
                     Kaip rodenticidą, leidžiama naudoti tik lauke.
                     Registracijos turėtų būti išduodamos tik profesionaliems naudotojams.
                     B   DALIS
                     Įgyvendinant VI priede numatytus vienodus principus, atsižvelgiama į aliuminio fosfido peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. spalio 28 d.
                     Atlikdamos šį bendrą vertinimą, valstybės narės turi ypatingą dėmesį skirti:
                     
                                 —
                              
                              
                                 vartotojų apsaugai ir užtikrinti, kad apsaugai nuo sandėlių kenkėjų naudojami panaudoti gatavi produktai, kurių sudėtyje yra aliuminio fosfido, būtų laikomi toli nuo maisto prekių ir būtų taikoma atitinkama papildoma išlauka;
                              
                           
                                 —
                              
                              
                                 asmenų, dirbančių su šia medžiaga, ir darbuotojų saugai ir užtikrinti, kad naudojimo instrukcijose būtų numatyta naudoti tinkamas asmens ir kvėpavimo takų apsaugos priemones;
                              
                           
                                 —
                              
                              
                                 asmenų, dirbančių su šia medžiaga, ir darbuotojų apsaugai atliekant fumigaciją patalpose;
                              
                           
                                 —
                              
                              
                                 į patalpas grįžtančių darbuotojų apsaugai (po fumigacijos);
                              
                           
                                 —
                              
                              
                                 pašalinių asmenų apsaugai nuo patalpose naudojamų dujų nutekėjimo;
                              
                           
                                 —
                              
                              
                                 paukščių ir žinduolių apsaugai. Registracijos sąlygose turėtų būti numatytos rizikos mažinimo priemonės, kaip antai uždengtos angos ir turi būti reikalaujama pasiekti, jei įmanoma, kad granulės visiškai įsiskverbtų;
                              
                           
                                 —
                              
                              
                                 vandens organizmų apsaugai. Registracijos sąlygose tam tikrais atvejais turėtų būti numatytos rizikos mažinimo priemonės, kaip antai buferinės zonos tarp apdorotų teritorijų ir paviršinių vandens telkinių.
                              
                           
               
                     267
                  
                  
                     Kalcio fosfidas
                     CAS Nr. 1305-99-3
                     CIPAC Nr. 505
                  
                  
                     
                        Kalcio fosfidas
                     
                  
                  
                     ≥ 160 g/kg
                  
                  
                     2009 m. rugsėjo 1 d.
                  
                  
                     2019 m. rugpjūčio 31 d.
                  
                  
                     A   DALIS
                     Leidžiama naudoti tik kaip insekticidą ir rodenticidą lauke, kaip gatavus produktus, kurių sudėtyje yra kalcio fosfido.
                     Registracijos turėtų būti išduodamos tik profesionaliems naudotojams.
                     B   DALIS
                     Įgyvendinant VI priede numatytus vienodus principus, atsižvelgiama į kalcio fosfido peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. spalio 28 d.
                     Atlikdamos šį bendrą vertinimą, valstybės narės turi ypatingą dėmesį skirti:
                     
                                 —
                              
                              
                                 asmenų, dirbančių su šia medžiaga, ir darbuotojų saugai ir užtikrinti, kad naudojimo instrukcijose būtų numatyta naudoti tinkamas asmens ir kvėpavimo takų apsaugos priemones;
                              
                           
                                 —
                              
                              
                                 paukščių ir žinduolių apsaugai. Registracijos sąlygose turėtų būti numatytos rizikos mažinimo priemonės, kaip antai uždengtos angos ir tam tikrais atvejais turi būti reikalaujama, kad granulės visiškai įsiskverbtų;
                              
                           
                                 —
                              
                              
                                 vandens organizmų apsaugai. Registracijos sąlygose tam tikrais atvejais turėtų būti numatytos rizikos mažinimo priemonės, kaip antai buferinės zonos tarp apdorotų teritorijų ir paviršinių vandens telkinių.
                              
                           
               
                     268
                  
                  
                     Magnio fosfidas
                     CAS Nr. 12057-74-8
                     CIPAC Nr. 228
                  
                  
                     
                        Magnio fosfidas
                     
                  
                  
                     ≥ 880 g/kg
                  
                  
                     2009 m. rugsėjo 1 d.
                  
                  
                     2019 m. rugpjūčio 31 d.
                  
                  
                     A   DALIS
                     Leidžiama naudoti tik kaip insekticidą ir rodenticidą, kaip gatavus produktus, kurių sudėtyje yra magnio fosfido.
                     Kaip rodenticidą leidžiama naudoti tik lauke.
                     Registracijos turėtų būti išduodamos tik profesionaliems naudotojams.
                     B   DALIS
                     Įgyvendinant VI priede numatytus vienodus principus, atsižvelgiama į magnio fosfido peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. spalio 28 d.
                     Atlikdamos šį bendrą vertinimą, valstybės narės turi ypatingą dėmesį skirti:
                     
                                 —
                              
                              
                                 vartotojų apsaugai ir užtikrinti, kad apsaugai nuo sandėlių kenkėjų naudojami panaudoti gatavi produktai, kurių sudėtyje yra magnio fosfido, būtų laikomi toli nuo maisto prekių ir būtų taikoma atitinkama papildoma išlauka;
                              
                           
                                 —
                              
                              
                                 asmenų, dirbančių su šia medžiaga, saugai ir užtikrinti, kad naudojimo instrukcijose būtų numatyta naudoti tinkamas asmens ir kvėpavimo takų apsaugos priemones;
                              
                           
                                 —
                              
                              
                                 asmenų, dirbančių su šia medžiaga, ir darbuotojų apsaugai atliekant fumigaciją patalpose;
                              
                           
                                 —
                              
                              
                                 į patalpas grįžtančių darbuotojų apsaugai (po fumigacijos);
                              
                           
                                 —
                              
                              
                                 pašalinių asmenų apsaugai nuo patalpose naudojamų dujų nutekėjimo;
                              
                           
                                 —
                              
                              
                                 paukščių ir žinduolių apsaugai. Registracijos sąlygose turėtų būti numatytos rizikos mažinimo priemonės, kaip antai uždengtos angos ir turi būti reikalaujama, kad tam tikrais atvejais granulės visiškai įsiskverbtų;
                              
                           
                                 —
                              
                              
                                 vandens organizmų apsaugai. Registracijos sąlygose tam tikrais atvejais turėtų būti numatytos rizikos mažinimo priemonės, kaip antai buferinės zonos tarp apdorotų teritorijų ir paviršinių vandens telkinių.
                              
                           
               
                     269
                  
                  
                     Cimoksanilas
                     CAS Nr. 57966-95-7
                     CIPAC Nr. 419
                  
                  
                     
                        1-[(E/Z)-2-ciano-2-metoksiiminoacetil]-3-etilkarbamidas
                     
                  
                  
                     > 970 g/kg
                  
                  
                     2009 m. rugsėjo 1 d.
                  
                  
                     2019 m. rugpjūčio 31 d.
                  
                  
                     A   DALIS
                     Leidžiama naudoti tik kaip fungicidą.
                     B   DALIS
                     Įgyvendinant VI priede numatytus vienodus principus, atsižvelgiama į cimoksanilo peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. spalio 28 d.
                     Atlikdamos šį bendrą vertinimą, valstybės narės turi ypatingą dėmesį skirti:
                     
                                 —
                              
                              
                                 asmenų, dirbančių su šia medžiaga, ir darbuotojų saugai ir užtikrinti, kad naudojimo instrukcijose būtų numatyta naudoti tinkamas asmens apsaugos priemones;
                              
                           
                                 —
                              
                              
                                 požeminio vandens apsaugai, kai veiklioji medžiaga naudojama regionuose, kuriuose dirvožemis ir klimatas yra lengvai pažeidžiami;
                              
                           
                                 —
                              
                              
                                 vandens organizmų apsaugai ir privalo užtikrinti, kad registracijos sąlygose tam tikrais atvejais būtų numatytos rizikos mažinimo priemonės, kaip antai buferinės zonos.
                              
                           
               
                     270
                  
                  
                     Dodemorfas
                     CAS Nr. 1593-77-7
                     CIPAC Nr. 300
                  
                  
                     
                        cis/trans-[4-ciklododecil]-2,6-dimetilmorfolinas
                     
                  
                  
                     ≥ 950 g/kg
                  
                  
                     1 September 2009
                  
                  
                     2019 m. rugpjūčio 31 d.
                  
                  
                     A   DALIS
                     Leidžiama naudoti tik kaip fungicidą dekoratyviniams augalams šiltnamiuose.
                     B   DALIS
                     Įgyvendinant VI priede numatytus vienodus principus, atsižvelgiama į dodemorfo peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. spalio 28 d.
                     Atlikdamos šį bendrą vertinimą, valstybės narės turi ypatingą dėmesį skirti:
                     
                                 —
                              
                              
                                 asmenų, dirbančių su šia medžiaga, ir darbuotojų saugai ir užtikrinti, kad naudojimo instrukcijose būtų numatyta tam tikrais atvejais naudoti tinkamas asmens apsaugos priemones;
                              
                           
                                 —
                              
                              
                                 požeminio vandens apsaugai, kai veiklioji medžiaga naudojama regionuose, kuriuose dirvožemis ir klimatas yra lengvai pažeidžiami;
                              
                           Registracijos sąlygose tam tikrais atvejais turėtų būti numatytos rizikos mažinimo priemonės.
                  
               
                     271
                  
                  
                     2,5-dichlorbenzenkarboksirūgšties metilesteris
                     CAS Nr. 2905-69-3
                     CIPAC Nr. 686
                  
                  
                     
                        metil-2,5-dichlorbenzoatas
                     
                  
                  
                     ≥ 995 g/kg
                  
                  
                     2009 m. rugsėjo 1 d.
                  
                  
                     2019 m. rugpjūčio 31 d.
                  
                  
                     A   DALIS
                     Leidžiama naudoti tik kaip augalų augimo reguliatorių ir fungicidą skiepijant vynuoges patalpose.
                     B   DALIS
                     Įgyvendinant VI priede numatytus vienodus principus, atsižvelgiama į 2,5-dichlorbenzenkarboksirūgšties metilesterio peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. spalio 28 d.
                  
               
                     272
                  
                  
                     Metamitronas
                     CAS Nr. 41394-05-2
                     CIPAC Nr. 381
                  
                  
                     
                        4-amino-4,5-dihidro-3-metil-6-fenil-1,2,4-triazin-5-onas
                     
                  
                  
                     ≥ 960 g/kg
                  
                  
                     2009 m. rugsėjo 1 d.
                  
                  
                     2019 m. rugpjūčio 31 d.
                  
                  
                     A   DALIS
                     Leidžiama naudoti tik kaip herbicidą.
                     B   DALIS
                     Vertindamos paraiškas registruoti augalų apsaugos produktus, kurių sudėtyje yra metamitrono ir kurie nėra naudojami šakniavaisiams, valstybės narės ypatingą dėmesį skiria 4 straipsnio 1 dalies b punkte nurodytiems kriterijams ir užtikrina, kad visi būtini duomenys ir informacija būtų pateikiami prieš registruojant tokius produktus.
                     Įgyvendinant VI priede numatytus vienodus principus, atsižvelgiama į metamitrono peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. spalio 28 d.
                     Atlikdamos šį bendrą vertinimą, valstybės narės turi ypatingą dėmesį skirti:
                     
                                 —
                              
                              
                                 tasmenų, dirbančių su šia medžiaga saugai ir užtikrinti, kad naudojimo instrukcijose būtų numatyta tam tikrais atvejais naudoti asmens apsaugos priemones;
                              
                           
                                 —
                              
                              
                                 požeminio vandens apsaugai, kai veiklioji medžiaga naudojama regionuose, kuriuose dirvožemis ir klimatas yra lengvai pažeidžiami;
                              
                           
                                 —
                              
                              
                                 pavojui paukščiams ir žinduoliams ir netiksliniams sausumos augalams.
                              
                           Registracijos sąlygose tam tikrais atvejais numatomos rizikos mažinimo priemonės.
                     Atitinkamos valstybės narės prašo pateikti daugiau informacijos dėl dirvožemio metabolito M3 poveikio požeminiam vandeniui, medžiagos liekanoms sėjomainos būdu auginamose kultūrose, dėl ilgalaikio pavojaus vabzdžiaėdžiams paukščiams ir dėl ypatingo pavojaus paukščiams ir žinduoliams, kuriems gali pakenkti laukuose geriamas vanduo. Jos užtikrina, kad ataskaitą rengianti valstybė narė, kuriai prašant metamitronas buvo įtrauktas į šį priedą, Komisijai pateiktų šią informaciją ne vėliau nei iki 2011 m. rugpjūčio 31 d.
                  
               
                     273
                  
                  
                     Sulkotrionas
                     CAS Nr. 99105-77-8
                     CIPAC Nr. 723
                  
                  
                     
                        2-(2-chloro-4-metansulfonilbenzoil)cikloheksan-1,3-dionas
                     
                  
                  
                     ≥ 950 g/kg
                     Priemaišos:
                     
                                 —
                              
                              
                                 vandenilio cianido ne daugiau nei 80 mg/kg
                              
                           
                                 —
                              
                              
                                 tolueno cianido ne daugiau nei 4 g/kg
                              
                           
                  
                     2009 m. rugsėjo 1 d.
                  
                  
                     2019 m. rugpjūčio 31 d.
                  
                  
                     A   DALIS
                     Leidžiama naudoti tik kaip herbicidą.
                     B   DALIS
                     Įgyvendinant VI priede numatytus vienodus principus, atsižvelgiama į sulkotriono peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. spalio 28 d.
                     Atlikdamos šį bendrą vertinimą, valstybės narės turi ypatingą dėmesį skirti:
                     
                                 —
                              
                              
                                 asmenų, dirbančių su šia medžiaga, saugai ir užtikrinti, kad naudojimo instrukcijose būtų numatyta tam tikrais atvejais naudoti tinkamas asmens apsaugos priemones;
                              
                           
                                 —
                              
                              
                                 pavojui vabzdžiaėdžiams paukščiams, vandens ir sausumos netiksliniams augalams ir netiksliniams nariuotakojams.
                              
                           Registracijos sąlygose tam tikrais atvejais numatomos rizikos mažinimo priemonės.
                     Atitinkamos valstybės narės prašo pateikti tolesnę informaciją dėl cikloheksadiono dalies skilimo dirvožemyje ir vandenyje ir ilgalaikio pavojaus ilgalaikio pavojaus vabzdžiaėdžiams paukščiams. Jos užtikrina, kad ataskaitą rengianti valstybė narė, kuriai prašant sulkotrionas buvo įtrauktas į šį priedą, Komisijai pateiktų šią informaciją ne vėliau nei iki 2011 m. rugpjūčio 31 d.
                  
               
                     274
                  
                  
                     Tebukonazolas
                     CAS Nr. 107534-96-3
                     CIPAC Nr. 494
                  
                  
                     
                        (RS)-1-p-chlorfenil-dimetil-3-(1H-1,2,4-triazol-1-ilmetil)-pentan-3-olis
                     
                  
                  
                     ≥ 905 g/kg
                  
                  
                     2009 m. rugsėjo 1 d.
                  
                  
                     2019 m. rugpjūčio 31 d.
                  
                  
                     A   DALIS
                     Leidžiama naudoti tik kaip fungicidą.
                     B   DALIS
                     Įgyvendinant VI priede numatytus vienodus principus, atsižvelgiama į tebukonazolo peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. spalio 28 d.
                     Atlikdamos šį bendrą vertinimą, valstybės narės turi ypatingą dėmesį skirti:
                     
                                 —
                              
                              
                                 asmenų, dirbančių su šia medžiaga, ir darbuotojų saugai ir užtikrinti, kad naudojimo instrukcijose būtų numatyta naudoti tinkamas asmens apsaugos priemones;
                              
                           
                                 —
                              
                              
                                 tebukonazolo (triazolo) metabolitų poveikiui vartotojams per maistą;
                              
                           
                                 —
                              
                              
                                 grūdus lesančių paukščių ir žinduolių bei žolėdžių žinduolių apsaugai ir privalo užtikrinti, kad registracijos sąlygose tam tikrais atvejais būtų numatytos rizikos mažinimo priemonės.
                              
                           
                                 —
                              
                              
                                 vandens organizmų apsaugai ir užtikrinti, kad registracijos sąlygose tam tikrais atvejais būtų numatytos rizikos mažinimo priemonės, kaip antai buferinės zonos.
                              
                           Valstybės narės prašo pateikti papildomą informaciją, kuri patvirtintų rizikos paukščiams ir žinduoliams vertinimą. Jos užtikrina, kad ataskaitą rengianti valstybė narė, kuriai prašant tebukonazolas buvo įtrauktas į šį priedą, Komisijai pateiktų šią informaciją ne vėliau nei iki 2011 m. rugpjūčio 31 d.
                     Atitinkamos valstybės narės užtikrina, kad ataskaitą rengianti valstybė narė pateiktų Komisijai tolesnę informaciją dėl galimų endokrininę sistemą pažeidžiančių tebukonazolo savybių per dvejus metus nuo EBPO endokrininės sistemos pažeidimų tyrimų gairių arba Bendrijos suderintų tyrimų gairių priėmimo.
                  
               
                     275
                  
                  
                     Triadimenolis
                     CAS Nr. 55219-65-3
                     CIPAC Nr. 398
                  
                  
                     
                        (1RS,2RS;1RS,2SR)-1-(4-chlorfenoksi)-3,3-dimetil-1-(1H-1,2,4-triazol-1-il)butan-2-olis
                  
                  
                     ≥ 920 g/kg
                     izomeras A (1RS,2SR), izomeras B (1RS,2RS)
                     Diasteroemeras A, RS + SR, nuo 70 iki 85%
                     Diasteroemeras B, RR + SS, nuo 15 iki 30%
                  
                  
                     2009 m. rugsėjo 1 d.
                  
                  
                     2019 m. rugpjūčio 31 d.
                  
                  
                     A   DALIS
                     Leidžiama naudoti tik kaip fungicidą.
                     B   DALIS
                     Įgyvendinant VI priede numatytus vienodus principus, atsižvelgiama į triadimenolio peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. spalio 28 d.
                     Atlikdamos šį bendrą vertinimą, valstybės narės turi ypatingą dėmesį skirti:
                     
                                 —
                              
                              
                                 N-metilpirolidono buvimui tokiuose produktuose dėl galimo poveikio asmenims, dirbantiems su šia medžiaga, darbuotojams ir praeiviams;
                              
                           
                                 —
                              
                              
                                 paukščių ir žinduolių apsaugai. Dėl šių nustatytų pavojų tam tikrais atvejais turėtų būti taikomos rizikos mažinimo priemonės, kaip antai buferinės zonos.
                              
                           Atitinkamos valstybės narės užtikrina, kad ataskaitą rengianti valstybė narė pateiktų Komisijai
                     
                                 —
                              
                              
                                 daugiau informacijos apie specifikaciją;
                              
                           
                                 —
                              
                              
                                 informaciją, reikalingą rizikos paukščiams ir žinduoliams tolesniam vertinimui;
                              
                           
                                 —
                              
                              
                                 informaciją dėl žuvų endokrininę sistemą pažeidžiančio poveikio rizikos.
                              
                           Jos užtikrina, kad ataskaitą rengianti valstybė narė, kuriai prašant triadimenolis buvo įtrauktas į šį priedą, Komisijai pateiktų šią informaciją ne vėliau nei iki 2011 m. rugpjūčio 31 d.
                     Atitinkamos valstybės narės užtikrina, kad ataskaitą rengianti valstybė narė pateiktų Komisijai tolesnę informaciją dėl galimų endokrininę sistemą pažeidžiančių triadimenolio savybių per dvejus metus nuo EBPO endokrininės sistemos pažeidimų tyrimų gairių arba Bendrijos suderintų tyrimų gairių priėmimo.“
                  
               
      
         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.